**Prechodný pobyt na účel výskumu a vývoja**

Prechodný pobyt na účel výskumu a vývoja sa udelí štátnemu príslušníkovi tretej krajiny, ktorý, vykonáva výskum alebo vývoj na základe dohody o hosťovaní.

Štátny príslušník tretej krajiny, ktorému policajný útvar udelí prechodný pobyt na účel výskumu a vývoja, môže podnikať.

Prechodný pobyt na účel výskumu a vývoja sa udelí na čas platnosti dohody o hosťovaní, najviac však na dva roky.

Prechodný pobyt na účel výskumu a vývoja sa nevyžaduje do 90 dní od začiatku pobytu na území Slovenskej republiky, ak štátny príslušník tretej krajiny spĺňa podmienky na pobyt podľa osobitného predpisua do troch pracovných dní od vstupu štátny príslušník tretej krajiny hlásil policajnému útvaru začiatok, miesto a predpokladanú dĺžku pobytu, ak mu bolo udelené schengenské vízum alebo národné vízum alebo ak sa od neho vízum nevyžaduje, ak túto povinnosť nemá ubytovateľ.